Aikuisten EM-kisoissa Huhtaniska on ollut tuomarina vuoden 2007 Moskovan kisoista alkaen eli yhteensä viisi kertaa. Vuosina 2011, 2013 ja 2015 hän tuomitsi mitalipeleissä asti. Huhtaniska vihelsi myös Puolan MM-kisoissa 2014. Maailmanliigan pelejä hän on tuominnut vuodesta 2008 alkaen joka vuosi. Huhtaniska on valittu neljästi kauden liigatuomariksi Suomessa 2010, 2013, 2014 ja 2015. Kauden erotuomariksi hänet on niin ikään valittu neljästi vuosina 2004, 2008, 2010 ja 2012.